Diari Oficial de la Generalitat Valenciana


Sumari del DOGV 6770, del 09-05-2012 (2012/4373)

RESOLUCIÓ de 2 de maig de 2012, de la consellera d'Agricultura, Pesca, Alimentació i Aigua, per la qual s'encarrega a l'Entitat Pública de Sanejament d'Aigües Residuals de la Comunitat Valenciana la gestió de l'explotació de les obres de sanejament i depuració de l'àrea Orpesa-Ribera de Cabanes (Castelló).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6770

Data del DOGV
:   09-05-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/4373


Data del document
:   02-05-2012

Organisme emissor
:   Conselleria d'Agricultura, Pesca, Alimentació i Aigua

Tipus de document
:   Resolució

RESOLUCIÓ de 2 de maig de 2012, de la consellera d'Agricultura, Pesca, Alimentació i Aigua, per la qual s'encarrega a l'Entitat Pública de Sanejament d'Aigües Residuals de la Comunitat Valenciana la gestió de l'explotació de les obres de sanejament i depuració de l'àrea Orpesa-Ribera de Cabanes (Castelló). [2012/4373]  
Antecedents de fet  
  
Les obres corresponents al projecte d'obres de sanejament i depuració de l'àrea Orpesa-Ribera de Cabanes (Castelló), expedient número 2004/GV/0033, van ser contractades per l'entitat de sanejament d'aigües amb data 22 de novembre de 2007, en virtut de l'encàrrec de gestió efectuada a favor seu, mitjançant una Resolució de data 8 d'abril de 2004, de la Conselleria d'Infraestructures i Transport, a l'empara de l'Orde d'1 d'abril de 1993.  
Concloses les obres, excepte la connexió i subministrament elèctric a l'estació de bombament La Cordada, amb data 21 d'octubre de 2010 va tindre lloc la recepció parcial d'estes, i a partir d'aleshores es va iniciar el corresponent període de garantia, amb una duració de dos anys, durant el qual i de conformitat amb les condicions del contracte, el contractista està obligat a realitzar l'explotació de les instal·lacions corresponents. La recepció de la resta d'obres es va produir finalment el dia 30 de novembre de 2011.  
El pròxim 20 d'octubre de 2012 conclou l'esmentat període de garantia i per consegüent, el termini d'execució corresponent a l'explotació de les esmentades obres. Això significa que en esta data conclourà així mateix la vigència de l'encàrrec de gestió atorgada al seu dia a l'Entitat de Sanejament d'Aigües, a l'empara de l'Orde d'1 d'abril de 1993. En este sentit, amb l'objecte de garantir el funcionament normal de les instal·lacions, i evitar interrupcions en el servici prestat per estes, i vista la proposta realitzada pel subdirector general de Planificació i Infraestructures Hidràuliques de la Direcció General de l'Aigua d'esta Conselleria d'Agricultura, Pesca, Alimentació i Aigua, es fa necessari efectuar un nou encàrrec de gestió a favor d'aquella, d'acord amb el que establix l'article 16.a de la Llei 2/1992, de 26 de març, de Sanejament de les Aigües Residuals de la Comunitat Valenciana.  
  
  
Fonaments de dret  
  
L'article 15 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (d'ara endavant LRJPAC) disposa que la realització d'activitats de caràcter material, tècnic o de servicis de la competència dels òrgans administratius o de les entitats de dret públic podrà ser encomanada a altres òrgans o entitats de la mateixa o de distinta administració, per raons d'eficàcia, o quan no es posseïsquen els mitjans tècnics idonis per al seu exercici; així com, l'encàrrec de gestió entre òrgans administratius o entitats de dret públic pertanyents a la mateixa administració, haurà de formalitzar-se en els termes que establisca la seua pròpia normativa, i haurà de ser, en tot cas, publicada per a la seua eficàcia en el diari oficial corresponent.  
  
A este respecte, la Llei 2/1992, de 26 de març, de Sanejament de les Aigües Residuals de la Comunitat Valenciana, determina en l'article 3 que, correspon a la Generalitat entre altres atribucions, l'explotació de les instal·lacions i servicis que promoga directament; així com que la Generalitat podrà utilitzar qualsevol mecanisme conveniat, concertat, organitzatiu o funcional, en el cas que això contribuïsca a millorar l'eficàcia de la gestió pública.  
En este sentit, l'esmentada llei concep a l'Entitat de Sanejament d'Aigües Residuals de la Comunitat Valenciana, com una entitat de dret públic de la Generalitat de caràcter instrumental, en l'objecte de la qual inclou la gestió, l'explotació d'instal·lacions i servicis, i l'execució d'obres de tractament, depuració i, si és el cas, reutilització d'aigües depurades; i se li atribuïx en l'article 16.a, entre altres funcions, la de gestionar l'explotació de les instal·lacions i executar les obres de sanejament i depuració que l'administració de la Generalitat determine, així com aquelles altres que li puguen encarregar les entitats locals o altres organismes.  
Finalment, conforme a l'article 6.3 del Decret 113/2011, de 2 de setembre, del Consell, pel qual s'aprova el Reglament Orgànic i Funcional de la Conselleria d'Agricultura, Pesca, Alimentació i Aigua, l'Entitat de Sanejament d'Aigües Residuals de la Comunitat Valenciana, es troba actualment adscrita a esta Conselleria.  
En virtut d'això, i de conformitat amb el que establix l'article 15 de la Llei 30/1992, de 26 de novembre, article 16.a de la Llei 2/1992, de 26 de març, article 28 de la Llei 5/1983, de 30 de desembre, de Govern Valencià, i article 6.3 del Decret 113/2011, de 2 de setembre, del Consell, i vist l'informe jurídic de l'advocacia de la Generalitat de la Conselleria d'Agricultura, Pesca, Alimentació i Aigua, resolc:  
  
Encarregar a l'Entitat Pública de Sanejament d'Aigües Residuals de la Comunitat Valenciana la gestió de l'explotació de les obres de sanejament i depuració de l'àrea Orpesa-Ribera de Cabanes (Castelló), amb efectes a partir del dia 21 d'octubre de 2012.  
  
Contra la present resolució, que posa fi a la via administrativa, podrà interposar-se amb caràcter potestatiu un recurs de reposició davant de l'òrgan que la dicta, en el termini d'un mes, comptador des de l'endemà de la seua notificació, d'acord amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (d'ara endavant LRJPAC); o bé impugnar-se davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, des de l'endemà de la seua notificació, d'acord amb l'article 46 de la Llei 29/1998, reguladora de la jurisdicció contenciosa administrativa, tot això sense perjuí que puga exercitar-se qualsevol altre recurs que s'estime convenient.  
  
  
València, 2 de maig de 2012.- La consellera: Maritina Hernández Miñana.